ເກົາຫຼີເໜືອ ທົດລອງຍິງ ລູກສອນໄຟ ຂີປະນາວຸດ ອີກຄັ້ງໜຶ່ງ
ກອງບັນຊາການກ່າວວ່າ ລູກສອນໄຟດັ່ງກ່າວບໍ່ໄດ້ສ້າງໄພຂົ່ມຂູ່ຕໍ່ທະວີບ ອາເມຣິກາ ເໜືອ.
ເກົາຫຼີເໜືອ ໄດ້ທົດລອງຍິງລູກສອນໄຟຂີປະນາວຸດໄລຍະສັ້ນອີກຄັ້ງໜຶ່ງ ໃນຕອນເຊົ້າ ຂອງວັນຈັນມື້ນີ້, ພຽງບໍ່ເທົ່າໃດວັນຫຼັງຈາກກຸ່ມ G-7 ໄດ້ຮຽກຮ້ອງໃຫ້ ພຽງຢາງ ຍົກເລີກ ໂຄງການນິວເຄລຍຂອງພວກເຂົາ ກອງບັນຊາການເຂດມະຫາສະໝຸດ ປາຊີຟິກ ສະຫະລັດ ກ່າວວ່າ ການທົດລອງນີ້ ໄດ້ ມີຂຶ້ນຢູ່ໃກ້ໆກັບເມືອງ Wonsan ຕັ້ງຢູ່ຊາຍຝັ່ງພາກ ຕາເວັນອອກຂອງ ເກົາຫຼີເໜືອ ກອງບັນຊາການດັ່ງກ່າວ ໄດ້ຕິດຕາມເບິ່ງລູກສອນໄຟນັ້ນ ເປັນເວລາ 6 ນາທີ ກ່ອນມັນ ຈະຕົກລົງສູ່ທະເລຂອງ ຍີ່ປຸ່ນ, ເຊິ່ງ ຮູ້ຈັກກັນວ່າເປັນເຂດເສດຖະກິດພິເສດຂອງ ຍີ່ປຸ່ນ ກອງບັນຊາການກ່າວວ່າ ລູກສອນໄຟດັ່ງກ່າວບໍ່ໄດ້ສ້າງໄພຂົ່ມຂູ່ຕໍ່ທະວີບ ອາເມຣິກາ ເໜືອ ແຕ່ນາຍົກລັດຖະມົນຕີ ຍີ່ປຸ່ນ ທ່ານ Zhinzo Abe ທີ່ມີຄວາມໂມໂຫ ໄດ້ປະຕິຍານ ວ່າຈະໂຕ້ຕອບ ທ່ານ Abe ໄດ້ກ່າວໃນໂທລະພາບ ຍີ່ປຸ່ນ ວ່າ ລັດຖະບານທ່ານ ທຣຳ, ໃນຂະນະທີ່ໄດ້ຕ້ອງຕິຢ່າງແຮງຕໍ່ ເກົາຫຼີເໜືອ ແລະ ຜູ້ນຳຂອງ ພວກເຂົາເຈົ້າ ທ່ານ ຄິມ ຈອງ ອຶນ ນັ້ນ, ຕອນນີ້ຍັງບໍ່ທັນມີນະໂຍບາຍທີ່ແນ່ນອນ ກ່ຽວກັບ ວິທີທີ່ຈະຕອບໂຕ້ຕໍ່ ພຽງຢາງ ແນວໃດເທື່ອ ແນວໃດກໍຕາມ ລັດຖະມົນຕີປ້ອງກັນປະເທດ ສະຫະລັດ ທ່ານ James Mattis ກໍໄດ້ ເຕືອນໃນຕອນເຊົ້າວັນອາທິດວານນີ້ ທາງລາຍການຂ່າວໂທລະພາບວ່າ ຖ້າບໍ່ມີການ ຄົ້ນພົບວິທີແກ້ໄຂບັນຫາສຳລັບສະຖານະການກັບ ເກົາຫຼີເໜືອ ແລ້ວ ທ່ານ Mattis ໄດ້ກ່າວໃນລາຍການ Face the Nation ວ່າ